રાહુલ ગાંધીના આક્ષેપ અને પડકાર પછી – આ ‘જેટ ફાઇટર્સ’ના કરારની વિગત જાણવી જોઈએ. આપણી વાયુસેના પાસે રશિયન બનાવટના મિગ-21 છે, પણ આ વિમાનો અકસ્માત -રહસ્યમય રીતે તૂટતાં હોવાની અને આપણા ઘણા યુવાન પાઇલટ અકાળે અવસાન પામ્યા હોવાની ફરિયાદો થઈ હતી. વર્ષ 1980માં આ મિગ વિમાનોનાં સ્થાને અન્ય કંપનીનાં 126 મધ્યમ કક્ષાનાં વિમાનો ખરીદવા માટે 2007માં ટેન્ડર બહાર પાડવામાં આવ્યાં અને 2012માં ફ્રેન્ચ રાફેલ વિમાનની પસંદગી થઈ. 126માંથથ 108 વિમાનો બેંગલુરુમાં હિન્દુસ્તાન એરોનોટિક્સ લિમિટેડ દ્વારા ‘એસેમ્બલ’ થશે એવી સમજૂતી હતી છતાં નાણાકીય – કિંમત વિષયમાં વાટાઘાટ ચાલતી રહી અને કરાર થયા નહિ. મામલો પડતો મુકાયો અથવા ‘અભરાઈ’ ઉપર ગયો.